**Tisztelt Pácienseink!**

**Az egészségügyi rendszer újra indítása nem jelenti a régi rend visszaállítását!**

Amíg a járványügyi vészhelyzet fennáll, a beteg ellátás továbbra is az eddigi megszokott rendben zajlik.

Recept írás telefonon történik, nem kell személyesen bejönni, a kért gyógyszerekért "felhőbe" küldjük, amiért másnap lehet patikába menni TAJ számmal! Több havi receptet felírunk, de egyszerre csak egy havi mennyiség váltható ki a patikában!

Pelenka, tesztcsík, tű felírása eddig csak papír alapon működött, de most már ezeket is lehet ESZT-ben megírni, tehát ezek is felkerülhetnek a felhőbe, így már ezeket is bármely patikában kiválthatják.

Rendelőben csak az időpontra érkezett beteg tartózkodhat! Szájmaszkban!

Beteg vizsgálat csak előre telefonon egyeztetett időpontban történik! Kérünk mindenkit, hogy a megadott időpontot pontosan tartsák be!

Gyógyszer támogatás, ápolási díjhoz kérelem kitöltés, táppénzes papír kiadás illetve egyéb ügyintézés is csak előre egyeztetett időpontban történik.

A lázas, náthás, köhögős betegek továbbra sem jöhetnek be! Panasz esetén telefonon keressenek! Minden esetben ilyenkor a teljes gyógyulásig otthon kell maradni!

Vírus teszt elvégeztetésére tünet mentes páciensek esetén nincs lehetőség.

A vészhelyzet kihirdetésének ideje alatt lejáró javaslatok, jogosítványok automatikusan meghosszabbításra kerülnek, melyeket a vészhelyzet lejárta után kell pótolni.

A szakrendelők ismételt működésének beindításáról a kórház dönt majd. Amennyiben szükséges szakorvosi vizsgálat elérhető, de csak indokolt esetben és előre megbeszélt időpontban! Minden szakrendelőben telefonos konzultációra van lehetőség!

Amennyiben panaszuk van, ne várjanak hetekig, telefonáljanak!

Mivel minden ügyintézés telefonon történik, ezért lehet, hogy amikor épp hív foglalt a vonal, kérem, legyenek türelemmel!

Megértésüket és együttműködésüket előre is köszönjük!

 **Dr. Magyar Éva**

*II. sz. háziorvosi körzet*